Diari Oficial de la Generalitat Valenciana


Sumari del DOGV 9487, del 12-12-2022 (2022/11704)

RESOLUCIÓ de 23 de novembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9487

Data del DOGV
:   12-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11356


Data del document
:   23-11-2022

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 23 de novembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca. [2022/11125]  
El Rectorat de la Universitat de València, fent ús de les atribucions que li atribueix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
  
Convocar l'oferta pública de diferents places d'aquest organisme amb contracte laboral a càrrec de diversos projectes de recerca, segons figuren en els annexos d'aquesta resolució, d'acord amb les bases següents:  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a projectes de recerca mitjançant el sistema de concurs.  
1.2. D'acord amb el que estableix l'article 73 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
També hi és aplicable la normativa específica universitària recollida en la Llei orgànica d'universitats, la Llei de la ciència i els Estatuts de la Universitat de València, així com en les bases d'aquesta convocatòria.  
  
1.3. Els processos selectius que es realitzen en cada convocatòria són mitjançant un concurs que consisteix en la valoració dels mèrits i, si és el cas, la realització d'una entrevista.  
1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s'indiquen en l'annex de cada convocatòria.  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do'filtro=tipo&valor=48&filtrar&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.  
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals dels aspirants  
Per a ser admesos, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar aspirants amb nacionalitat diferent a la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
2.2. Tenir complerts almenys 16 anys el dia en què acaba el termini de presentació de sol·licituds.  
2.3. Posseir una de les titulacions acadèmiques de les que figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat la equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
2.4. Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'Acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas d'aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
  
Tercera. Sol·licituds  
3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través de l'adreça de correu electrònic: ajgkkc@md.rw. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: vslzpky@tz.qo.  
3.2. El termini de presentació de les sol·licituds és de 10 dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format PDF. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
  
També s'hi ha d'inserir la resta de documents PDF que acrediten qualsevol altre requisit que s'exigisca en la convocatòria.  
4.2. En la pestanya cinquena s'ha d'inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el currículum en un document PDF, o un ZIP. Es pot fer servir el model establert en aquest enllaç: http://go.uv.es/F3LCmfj.  
No és necessari que els documents adjuntats estiguen degudament acreditats en aquest moment del procediment; n'hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir als aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
5.3. Finalitzat el procés selectiu, la baremació de les persones aspirants i la proposta de contractació i de formació de la bossa es publica en el tauler d'anuncis de la Universitat de València i en la pàgina web http://www.uv.es/pasinvest.  
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
5.6. Les borses de treball que deriven d'aquests processos selectius romandran vigents mentre dure el projecte de recerca per al qual van ser convocats. Les crides a les persones aspirants es fa per l'ordre de la bossa.  
  
Sisena. Comissió avaluadora  
6.1. La comissió avaluadora és la que figura en l'annex corresponent a cada convocatòria.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://links.uv.es/GOo6oAT.  
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en lloc que s'indica en l'annex corresponent a la convocatòria que se sol·licita.  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats dels projectes i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1 Acabament o esgotament de la consignació pressupostària.  
7.3.2 Acabament de les tasques consignades al lloc de l'empleat o empleada dins del projecte.  
7.3.3 Acabament del projecte.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de Recursos Humans (PAS), Secció de PAS-Invest.  
En aquesta sol·licitud s'han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Recursos  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si s'escau, pot revisar les resolucions del tribunal d'acord amb l'esmentada norma.  
  
València, 23 de novembre de 2022.- La rectora, p. d. (DOGV 30.05.2022), el gerent: Juan Vicente Climent Espí.  
  
  
  
ANNEX I  
  
Projecte: «AI for Science. CPI-22-645».  
Oferta pública d'un lloc de treball de d'investigador/a doctor/a júnior.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a doctor/a júnior.  
Grup: A, subgrup: A1.  
1.2. Jornada de treball: 37 hores setmanals.  
1.3. Dotació de l'ajuda: es destinarà a finançar, entre altres conceptes, la retribució. La retribució bruta mensual, a temps complet, serà de 2.266,56 euros (12 pagues).  
1.4. Funcions i tasques que s'han de desenvolupar:  
- Desenvolupament de tècniques d'intel·ligència artificial (xarxes neuronals i XAI) per a l'avaluació de models de detecció d'extrems climàtics (sequeres, onades de calor).  
- Documentació d'activitats (reporting, coding, etc.).  
- Participació en reunions del consorci.  
- Distribució de codi obert.  
- Harmonització i preprocessament de conjunts de dades.  
- Ajuda al desenvolupament de pàgina web del projecte.  
1.5. Objecte i període: desenvolupament de tècniques d'IA per a la detecció d'extrems climàtics.  
El contracte estarà determinat per la durada del projecte i la disponibilitat pressupostària.  
1.6. Requisits:  
1.6.1 Titulació: Doctorat en Enginyeria Electrònica, o titulació equivalent;  
Obtenció del títol amb una antelació màxima de 4 anys respecte a la publicació de la convocatòria; s'entendrà com a data d'obtenció del grau de doctor la data de lectura i aprovació de la tesi doctoral.  
  
2. Barem  
2.1. Producció Científica (fins a 40 punts): la direcció de tesis, publicació d'articles científics, llibres capítols de llibre i monografies i presentació de treballs en reunions científiques es valorarà d'acord amb el Barem per a la valoració de la Memòria Anual d'Investigació vigent en el moment de la publicació de la convocatòria.  
2.2. Mèrits preferents relacionats amb l'objecte del contracte (fins a 20 punts): el Tribunal podrà acordar la realització d'una entrevista amb l'objecte de concretar millor la valoració dels mèrits preferents.  
  
- Màster en Enginyeria Industrial, o titulació equivalent.  
- Ciència de dades.  
- Enginyeria industrial.  
- Xarxes neuronals.  
- Segmentation, Spectral clustering, deep recurrent neural networks, reinforcement learning.  
- Publicacions internacionals, redacció d'articles i publicació de llibres/capítols.  
- Participació en projectes de recerca.  
- Direcció de treballs final de màster.  
2.3. Participació en projectes d'investigació competitius (fins a 15 punts):  
2.3.1.per cada any de participació acreditada com a membre de l'equip a temps complet en projectes d'investigació de convocatòries competitives del Pla Nacional d'I+D o Programes Autonòmics, s'assignaran 3 punts  
2.3.2.per cada any de participació acreditada com a membre de l'equip en projectes d'investigació europeus, s'assignaran 5 punts  
2.4. Participació en activitats de transferència del coneixement (fins a 15 punts):  
2.4.1.per cada any de participació acreditada com a membre de l'equip a temps complet en contractes i convenis per a realitzar projectes d'investigació, s'assignaran 3 punts. Queden excloses d'aquest barem les prestacions de serveis, assessories i activitats formatives.  
2.4.2.per figurar com a co-inventor/coautor en patents, models d'utilitat o altres tipus de propietat industrial o intel·lectual, s'assignaran 5 punts  
2.5. Estades postdoctorals en altres universitat i centres d'investigació diferents del centre d'obtenció de la tesi doctoral (fins a 10 punts):  
  
2.5.1.per cada any acreditat d'estada en altres universitats i centres d'investigació, finançada per convocatòries competitives del Programa Marc Europeu, Pla Nacional d'I+D o Programes Autonòmics, s'assignaran 5 punts. Les estades hauran de tenir una durada mínima de 30 dies consecutius.  
2.5.2.per cada any acreditat d'estada en altres universitats i centres d'investigació, sense finançament competitiu, s'assignaran 2 punts. Les estades hauran de tenir una durada mínima de 30 dies consecutius.  
  
3. Comissió avaluadora titular  
President: Victor Reglero Velasco, professor del Departament d'Astronomia i Astrofísica.  
Vocal 1: Gustau Camps Valls, professor del Departament d'Enginyeria Electrònica.  
Vocal 2: Jaume Segura García, professor del Departament d'Informàtica.  
Vocal 3: Inmaculada Coma Tatay, professora del Departament d'Informàtica.  
Secretària: Silvia Casans Berga, professora del Departament d'Enginyeria Electrònica.  
4. Comissió avaluadora suplent  
President: José Antonio Sobrino Rodríguez, professor del Departament de Física de la Terra i Termodinàmica.  
Vocal 1: Ana Belén Ruescas Orient, professora del Departament de Geografia.  
Vocal 2: Abilio Candido Reig Escriva, professor del Departament d'Enginyeria Electrònica.  
Vocal 3: Pascuala García Martinez, professora del Departament d'Òptica i Optometria i Ciències de la Visió.  
Secretari: Julio Martos Torres, professor del Departament d'Enginyeria Electrònica.  
  
Per a les comunicacions i qualsevol problema que pugui sorgir, la comissió avaluadora tindrà la seu a l'ERI Laboratori de Processament d'Imatges (IPL), de la Universitat de València.  
  
  
  
ANNEX II  
  
1. Projecte: «Responsabilidad social de la empresa: hacia un sistema financiero socialmente responsable. CPI-22-668». Programa Prometeu per a grups de recerca d'Excel·lència de la Conselleria d'Innovació, Universitats, Ciència i Societat Digital. (GVPROMETEO2021-013), ajudes convocades per Resolució de 20 de novembre de 2020.  
  
Oferta pública d'un lloc de treball d'investigador/a en formació.  
  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a en formació.  
Grup: A, subgrup: A1.  
1.2. Jornada de treball: 35 hores setmanals.  
1.3. Dotació de l'ajuda: Segons el que estableix l'apartat Primer 6.a) de l'annex XI de la Resolució de 20 de novembre, de la Conselleria d'Innovació, Universitats, Ciència i Societat Digital, per la qual es convoquen per a l'exercici 2021, subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana (DOGV 8959/24.11.2020).  
  
1.4. Funcions i tasques que s'han de desenvolupar:  
- Investigació jurídica en responsabilitat social i sostenibilitat.  
- Elaboració de continguts per a la web del projecte de recerca Prometeu.  
- Assistència tècnica a la investigació dels membres del projecte.  
  
- Secretaria tècnica en jornades, seminaris i congressos del projecte de recerca Prometeu.  
- Seguiment de les webs nacionals, europees i internacionals sobre la responsabilitat social i sostenibilitat.  
- Seguiment de projectes legislatius nacionals i europeus sobre responsabilitat social i sostenibilitat.  
1.5. Objecte i període: investigació jurídica en responsabilitat social i sostenibilitat, i suport al grup de recerca.  
El contracte estarà determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau en dret, o doble grau en dret i ADE, o doble grau en dret i ciències polítiques, o doble grau en dret i criminologia, o titulació equivalent.  
1.6.2 Estar admès en un programa de doctorat en la Universitat de València en el moment de la contractació.  
2. Barem  
2.1. Mèrits preferents:  
2.1.1 Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
2.1.2 Beca de col·laboració del Ministeri d'Educació: 0,05 punts.  
2.1.3 Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4 Publicacions científiques relacionades amb l'objecte del contracte (fins un màxim de 1,70 punts):  
4.8.3.2 Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.  
  
7.7.0.8 Per cada publicació en revistes científiques no relacionades en les llistes esmentades en el punt anterior: 0,25 punts.  
9.1.1.4 Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Idiomes estrangers.  
- Experiència laboral en dret mercantil.  
- Experiència investigadora en dret mercantil.  
La Comissió pot acordar la realització d'una entrevista a fi de concretar millor la valoració dels mèrits preferents.  
3. Comissió avaluadora titular  
Presidenta: Josefina Boquera Matarredona, professora del Departament de Dret Mercantil ?Manuel Broseta Pont?.  
Vocal 1: Juan Bataller Grau, professor del Departament de Dret Mercantil ?Manuel Broseta Pont?.  
Vocal 2: María del Pilar Hernando Serra, professora del Departament de Dret Financer i Història del Dret.  
Vocal 3: Carmen Esteban de Quesada, professora del Departament Dret Mercantil ?Manuel Broseta Pont?.  
Secretari: Carlos Aurelio Esplugues Mota, professor del Departament de Dret Internacional ?Adolfo Miaja de la Muela?.  
4. Comissió avaluadora suplent  
Presidenta: Nuria Latorre Chiner, professora del Departament de Dret Mercantil ?Manuel Broseta Pont?.  
Vocal 1: Jaime Martí Miravalls, professor del Departament Dret Mercantil ?Manuel Broseta Pont?.  
Vocal 2: Rafael Marimon Dura, professor del Departament Dret Mercantil ?Manuel Broseta Pont?.  
Vocal 3: María Adela Serra Rodríguez, professora del Departament de Dret Civil.  
Secretari: Fernando Luis Fita Ortega, professor del Departament de Dret del Treball i de la Seguretat Social.  
  
Per a les comunicacions i qualsevol problema que pugui sorgir, la comissió avaluadora tindrà la seu en el Departament de Dret Mercantil ?Manuel Broseta Pont?, Facultat de Dret, de la Universitat de València.  
  
  
  
ANNEX III  
  
1. Projecte: «From bench to clinics: since the avant-garde treatments for ovarian and uterine-associate infertility to bioengineering technologies in productive medicine. CPI-22-676». Programa Prometeu per a grups de recerca d'Excel·lència de la Conselleria d'Innovació, Universitats, Ciència i Societat Digital. (CIPROM/2021/058), ajuts convocats per Resolució de 20 de novembre de 2020.  
Oferta pública d'un lloc de treball d'investigador/a en formació.  
  
1. Condicions generals del lloc de treball ofert  
1.1. Denominació i classificació del lloc de treball:  
Investigador/a en formació.  
Grup: A, subgrup: A1.  
1.2. Jornada de treball: 35 hores setmanals.  
1.3. Dotació de l'ajut: Segons allò establert a l'apartat Primer 6.a) de l'annex XI de la Resolució de 20 de novembre, de la Conselleria d'Innovació, Universitats, Ciència i Societat Digital, per la qual es convoquen per a l'exercici 2021, subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana (DOGV 8959/24.11.2020).  
  
1.4. Funcions i tasques que s'han de desenvolupar:  
- Tasques i funcions de laboratori i de recollida i processament de mostres clíniques, així com anàlisi dels resultats.  
- Supervisió i disseny de models experimentals animals, diferents tècniques in vitro i processament de mostres biològiques obtingudes de pacients.  
- Aplicació de tècniques moleculars i de microscòpia, mètodes d'immunofluorescència, PCR quantitativa.  
- Anàlisi i classificació de mostres d'ovòcits i embrions de ratolí.  
  
- Manipulació d'animals per tal d'arribar als objectius proposats.  
  
1.5. Objecte i període: contracte predoctoral en investigació des de models in vitro a in vivo reproductius i anàlisi.  
.El contracte estarà determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau en Biotecnologia, o grau en Biologia, o titulació equivalent.  
1.6.2 Estar admès en un programa de doctorat en la Universitat de València en el moment de la contractació.  
Barem  
2.1. Mèrits preferents:  
2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en Base 10, calculada, d'acord amb Reial decret 1125/2003, de 5 de setembre, pel que s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del 1er i del 2on cicle.  
2.1.2. Beca de Col·laboració del Ministeri d'Educació: 0,05 punts  
2.1.3. Premi extraordinari de Diplomatura, Llicenciatura, Grau o Máster: per l'obtenció de qualsevol d'aquests premis s'assignarà un únic valor de 0,25 punts  
2.1.4. Publicacions científiques relacionades amb l'objecte del contracte (fins a un màxim de 1,70 punts):  
0.1.5.9. Per cada publicació en una revista relacionada a l'Índex Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts  
  
2.5.1.8. Per cada publicació en revistes científiques no relacionades en els llistats esmentats al anterior: 0,25 punts.  
3.6.6.6. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts  
2.2. Altres mèrits preferents relacionats amb l'objecte del contracte (fins a un màxim de 3 punts):  
- Màster en Biotecnologia de la Reproducció Humana Assistida, o titulació equivalent.  
- Coneixement sistema classificació i selecció embrionària mitjançant algoritme deep-learning integrat en una plataforma time-lapse (model iDAScore v1, incubador EmbryoScope+).  
- Coneixements i maneig de tècniques d'embriologia clínica i recollida mostres líquid fol·licular, ovòcits, etc.  
- Coneixement de les diferents tècniques de biologia cel·lular i biologia molecular.  
- Coneixement de tècniques teràpia cel·lular, cultiu cèl·lules mare i la seva aplicació en processos patològics.  
- Estades, pràctiques extracurriculars o col·laboracions en centres de recerca nacionals i estrangers. Es valoraran estades en centres relacionats amb la medicina reproductiva.  
- Presentacions orals/pòster a congressos relacionats amb l'àrea de la reproducció.  
La Comissió podrà acordar la realització duna entrevista a fi de concretar millor la valoració dels mèrits preferents.  
3. Comissió avaluadora titular  
President: Francisco Javier Estañ Capell, professor del Departament de Pediatria, Obstetrícia i Ginecologia.  
Vocal 1: José Alejandro Remohi Giménez, professor del Departament de Pediatria, Obstetrícia i Ginecologia.  
Vocal 2: Julián Carretero Asunción, professor del Departament de Fisiologia.  
Vocal 3: Consuelo Borras Blasco, professora del Departament de Fisiologia.  
Secretària: María Jesús Sanz Ferrando, professora del Departament de Farmacologia.  
4. Comissió avaluadora suplent  
President: Vicente Serra Serra, professor del Departament de Pediatria, Obstetrícia i Ginecologia.  
Vocal 1: José Bellver Pradas, professor del Departament Pediatria, Obstetrícia i Ginecologia.  
Vocal 2: Manuel Mata Roig, professor del Departament de Patologia.  
Vocal 3: Aurora M. Gonzalez Teruel, professora del Departament de Història de la Ciència i Documentació.  
Secretària: Gloria Vta. Segarra Irles, professora del Departament de Fisiologia.  
  
Per a les comunicacions i qualsevol problema que pugui sorgir, la comissió avaluadora tindrà la seu al Departament de Pediatria, Obstetrícia i Ginecologia, Facultat de Medicina i Odontología, de la Universitat de València.  
  
  
  
ANNEX IV  
  
Projecte: «Studies in theoretical astrophysics and general relativity. CIDEGENT/2021/046. CPI-22-689», a càrrec del Programa per al Suport a Persones Investigadores amb Talent (Pla GenT), convocades per Resolució de 24 de novembre del 2020, de la Conselleria d'Innovació, Universitats, Ciència i Societat Digital, per a l'exercici 2021.  
  
Oferta pública d'un lloc de treball de investigador/a en formació.  
  
  
1. Condicions generals del lloc de treball ofert  
1.1. Denominació i classificació del lloc de treball:  
Investigador/a en formació.  
Grup: A, subgrup: A1.  
1.2. Jornada de treball: 35 hores setmanals.  
1.3. Dotació de l'ajuda: Segons l'establert en l'annex I, punt primer, apartat 8.A.2 de la Resolució de 24 de novembre de 2020, de la Conselleria d'Innovació, Universitats, Ciència i Societat Digital, per la qual es convoquen, per a l'exercici 2021, subvencions del programa per al suport a persones investigadores amb talent - Pla Gent (DOGV 8964 / 01.12.2020).  
1.4. Funcions i tasques que s'han de desenvolupar:  
- Desenvolupar i implementar algoritmes numèrics per a l'evolució estable d'objectes compactes en ambients magnetitzats.  
- Evolucionar aquests sistemes, calculant tant la radiació electromagnètica com la radiació gravitacional.  
- Comparar els resultats obtinguts amb les observacions actuals.  
1.5. Objecte i període: col·lisió de Forats Negres Supermassius en Discos d'Acreció.  
El contracte estarà determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau en Física, o titulació equivalent.  
1.6.2 Estar admès en un programa de doctorat en la Universitat de València en el moment de la contractació.  
Barem  
2.1. Mèrits preferents:  
2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en Base 10, calculada, d'acord amb Reial decret 1125/2003, de 5 de setembre, pel que s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del 1er i del 2on cicle.  
2.1.2. Beca de Col·laboració del Ministeri d'Educació: 0,05 punts  
2.1.3. Premi extraordinari de Diplomatura, Llicenciatura, Grau o Máster: per l'obtenció de qualsevol d'aquests premis s'assignarà un únic valor de 0,25 punts  
2.1.4. Publicacions científiques relacionades amb l'objecte del contracte (fins a un màxim de 1,70 punts):  
9.3.8.9. Per cada publicació en una revista relacionada a l'Índex Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts  
  
9.9.0.9. Per cada publicació en revistes científiques no relacionades en els llistats esmentats al anterior: 0,25 punts.  
6.9.9.1. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts  
2.2. Altres mèrits preferents relacionats amb l'objecte del contracte (fins a un màxim de 3 punts):  
- Màster en Física, o Màster en Astronomia i Astrofísica, o titulació equivalent.  
- Coneixement previ o experiència en resolució numèrica d'equacions diferencials usant Python, C/C++ o Fortran.  
- Coneixement previ o experiència en relativitat Numèrica.  
- Coneixement previ o experiència en Ones Gravitacionals.  
- Experiència en l'ús de Superordinadors.  
La Comissió podrà acordar la realització d'una entrevista a fi de concretar millor la valoració dels mèrits preferents.  
3. Comissió avaluadora titular  
President: Vicente Quilis Quilis, professor del Departament d'Astronomia i Astrofísica.  
Vocal 1: Milton Javier Ruiz Meneses, professor del Departament d'Astronomia i Astrofísica.  
Vocal 2: Miguel Angel Aloy Toras, professor del Departament d'Astronomia i Astrofísica.  
Vocal 3: Susana Planelles Mira, professora del Departament d'Astronomia i Astrofísica.  
Secretària: Isabel Cordero Carrión, professora del Departament de Matemàtiques.  
4. Comissió avaluadora suplent  
President: José Antonio Font Roda, professor del Departament d'Astronomia i Astrofísica.  
Vocal 1: Pablo Cerda Duran, professor del Departament d'Astronomia i Astrofísica.  
Vocal 2: Miguel Angel Martínez Beneito, professor del Departament de Estadística i Investigació Operativa.  
Vocal 3: M. Victoria Castillo Giménez, professora del Departament de Física Atòmica, Molecular i Nuclear.  
Secretària: M. del Carmen Martínez Tomas, professora del Departament de Física Aplicada i Electromagnetisme.  
  
Per a les comunicacions i qualsevol problema que pugui sorgir, la comissió avaluadora tindrà la seu al Departament d'Astronomia i Astrofísica, Facultat de Física, de la Universitat de València.  
  
  
  
ANNEX V  
  
Projecte: «Studies in theoretical astrophysics and general relativity. CIDEGENT/2021/046. CPI-22-690», a càrrec del Programa per al Suport a Persones Investigadores amb Talent (Pla GenT), convocades per Resolució de 24 de novembre del 2020, de la Conselleria d'Innovació, Universitats, Ciència i Societat Digital, per a l'exercici 2021.  
Oferta pública d'un lloc de treball de investigador/a en formació.  
  
  
1. Condicions generals del lloc de treball ofert  
1.1. Denominació i classificació del lloc de treball:  
Investigador/a en formació.  
Grup: A, subgrup: A1.  
1.2. Jornada de treball: 35 hores setmanals.  
1.3. Dotació de l'ajuda: Segons l'establert en l'annex I, punt primer, apartat 8.A.2 de la Resolució de 24 de novembre de 2020, de la Conselleria d'Innovació, Universitats, Ciència i Societat Digital, per la qual es convoquen, per a l'exercici 2021, subvencions del programa per al suport a persones investigadores amb talent - Pla Gent (DOGV 8964 / 01.12.2020).  
1.4. Funcions i tasques que s'han de desenvolupar:  
- Desenvolupar i implementar algoritmes numèrics per a l'evolució estable d'objectes compactes en ambients magnetitzats.  
- Evolucionar aquests sistemes, calculant tant la radiació electromagnètica com la radiació gravitacional.  
- Comparar els resultats obtinguts amb les observacions actuals.  
1.5. Objecte i període: col·lisió de Forats Negres Supermassius en Discos d'Acreció.  
El contracte estarà determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau en Física, o titulació equivalent.  
1.6.2 Estar admès en un programa de doctorat en la Universitat de València en el moment de la contractació.  
2. Barem  
2.1. Mèrits preferents:  
2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en Base 10, calculada, d'acord amb Reial decret 1125/2003, de 5 de setembre, pel que s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del 1er i del 2on cicle.  
2.1.2. Beca de Col·laboració del Ministeri d'Educació: 0,05 punts  
2.1.3. Premi extraordinari de Diplomatura, Llicenciatura, Grau o Máster: per l'obtenció de qualsevol d'aquests premis s'assignarà un únic valor de 0,25 punts  
2.1.4. Publicacions científiques relacionades amb l'objecte del contracte (fins a un màxim de 1,70 punts):  
9.6.8.1. Per cada publicació en una revista relacionada a l'Índex Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts  
  
6.2.2.6. Per cada publicació en revistes científiques no relacionades en els llistats esmentats al anterior: 0,25 punts.  
7.6.5.0. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts  
2.2. Altres mèrits preferents relacionats amb l'objecte del contracte (fins a un màxim de 3 punts):  
Màster en Física, o Màster en Astronomia i Astrofísica, o titulació equivalent.  
- Coneixement previ o experiència en resolució numèrica d'equacions diferencials usant Python, C/C++ o Fortran.  
- Coneixement previ o experiència en relativitat Numèrica.  
- Coneixement previ o experiència en Ones Gravitacionals.  
- Experiència en l'ús de Superordinadors.  
La Comissió podrà acordar la realització duna entrevista a fi de concretar millor la valoració dels mèrits preferents.  
3. Comissió avaluadora titular  
President: Vicente Quilis Quilis, professor del Departament d'Astronomia i Astrofísica.  
Vocal 1: Milton Javier Ruiz Meneses, professor del Departament d'Astronomia i Astrofísica.  
Vocal 2: Miguel Angel Aloy Toras, professor del Departament d'Astronomia i Astrofísica.  
Vocal 3: Susana Planelles Mira, professora del Departament d'Astronomia i Astrofísica.  
Secretària: Isabel Cordero Carrión, professora del Departament de Matemàtiques.  
4. Comissió avaluadora suplent  
President: José Antonio Font Roda, professor del Departament d'Astronomia i Astrofísica.  
Vocal 1: Pablo Cerda Duran, professor del Departament d'Astronomia i Astrofísica.  
Vocal 2: Miguel Angel Martínez Beneito, professor del Departament de Estadística i Investigació Operativa.  
Vocal 3: M. Victoria Castillo Giménez, professora del Departament de Física Atòmica, Molecular i Nuclear.  
Secretària: M. del Carmen Martínez Tomas, professora del Departament de Física Aplicada i Electromagnetisme.  
  
Per a les comunicacions i qualsevol problema que pugui sorgir, la comissió avaluadora tindrà la seu al Departament d'Astronomia i Astrofísica, Facultat de Física, de la Universitat de València.